আলোচনা সভা  সিঙ্গাপুর ৯ আগস্ট সোমবার : অদ্য সকাল ১০-টায় সিঙ্গাপুরের ঐতিহাসিক সুলতান জামে মসজিদে বাংলাদেশ আহলেহাদীছ যুবসংঘ সিঙ্গাপুর শাখার উদ্যোগে এক আলোচনা সভা অনুষ্ঠিত হয়। সিঙ্গাপুর যুবসংঘ-এর সাবেক সভাপতি মুহাম্মাদ আব্দুল হালীম (কুমিল্লা)-এর সভাপতিত্বে অনুষ্ঠিত উক্ত আলোচনা সভায় প্রধান অতিথি হিসাবে উপস্থিত ছিলেন নতুন আহলেহাদীছ হাফেয মাওলানা মুহাম্মাদ শোআইব আহমাদ (কুমিল্লা)। অন্যান্যের মধ্যে বক্তব্য রাখেন সিঙ্গাপুর যুবসংঘ-এর বর্তমান সভাপতি মোআয্যম হোসাইন (বগুড়া), সহ-সভাপতি মুহাম্মাদ সুজন (টাঙ্গাইল), তাবলীগ সম্পাদক মানছূর রহমান (টাঙ্গাইল), ফাকীরুল ইসলাম (মেহেরপুর) ও আবু নাহিদ (নারায়ণগঞ্জ)। অনুষ্ঠানে নতুন আহলেহাদীছদের মধ্য হতে বক্তব্য রাখেন এমদাদুল হক (গাইবান্ধা), মহিউদ্দীন আহমাদ (গাযীপুর), আবুবকর ছিদ্দীক (কুমিল্লা), মাযহারুল ইসলাম (পটুয়াখালী), শামসুল হক (গাইবান্ধা), মুঈনুদ্দীন (শরীয়তপুর), ইসমাঈল হোসাইন (চাঁপাই নবাবগঞ্জ), আব্দুল আযীয (টাঙ্গাইল) প্রমুখ। অনুষ্ঠানে সঞ্চালক ছিলেন আহলেহাদীছ যুবসংঘ সিঙ্গাপুর শাখার সাংগঠনিক সম্পাদক আব্দুল মুকীত। সুলতান মসজিদ কর্তৃপক্ষের অনুমতি সাপেক্ষে দিনব্যাপী অনুষ্ঠিত উক্ত আলোচনা সভা ছিল প্রাণবন্ত। দ্বীনের সঠিক দাওয়াত পেয়ে আবেগাপ্লুত কণ্ঠে নব আহলেহাদীছগণ গুরুত্বপূর্ণ বক্তব্য রাখেন। সকল বিধান বাতিল কর, অহি-র বিধান কায়েম কর আন্দোলন-এর এই মহান শ্লোগানের উচ্ছ্বসিত প্রশংসা করেন তারা। এ অনুষ্ঠানের ফলে আত-তাহরীকের পাঠক সংখ্যা দ্বিগুণ হয়ে যায়।